b'\n_START_ARTICLE_\nVojna druge koalicije\n_START_PARAGRAPH_\nDruga koalicija (1798-1800) ozna\xc4\x8duje drugo ve\xc4\x8dje voja\xc5\xa1ko sodelovanje ve\xc4\x8d evropskih dr\xc5\xbeav v boju proti revolucionarnemu Francoskemu konzulatu._NEWLINE_Koalicijo so sestavljale Habsbur\xc5\xa1ka monarhija, Otomansko cesarstvo, Rusija in Velika Britanija._NEWLINE_Po Napoleonovi odpravi v Egipt in nezmo\xc5\xbenosti vrnitve francoskih vojakov v domovino po pomorski bitki pri Abukirju so Franciji sovra\xc5\xbene dr\xc5\xbeave ustanovile novo zavezni\xc5\xa1tvo z Veliko Britanijo z namenom povrnitve ozemelj, ki so jih pred tem izgubile. Avstrija in Rusija sta osnovali novo vojsko za kampanje v Nem\xc4\x8diji in Italiji leta 1799.\n_START_SECTION_\n1799\n_START_PARAGRAPH_\nV Italiji je ruski general Aleksander Suvorov dosegel serijo zmag, s katerimi je francosko vojsko pod poveljstvom Moreauja izrinil iz Padske ni\xc5\xbeine in ga prisilil k umiku v Francoske Alpe in na obalo okoli Genove. Kakorkoli \xc5\xbee, ruska vojska je bila v Helvetski republiki (\xc5\xa0vica) pora\xc5\xbeena od generala Massene, tako da se je moral Suvorov na koncu umakniti iz politi\xc4\x8dnih razlogov._NEWLINE_V Nem\xc4\x8diji je nadvojvoda Karl Avstrijski pregnal Francoze pod poveljstvom Jourdana nazaj \xc4\x8dez Ren in dobil nekaj bitk v \xc5\xa0vici. Zaradi tega je Jourdana zamenjal Massena._NEWLINE_Konec leta se je Napoleon brez vojske vrnil iz Egipta, z dr\xc5\xbeavnim udarom prevzel nadzor nad Francijo in reorganiziral francosko vojsko.\n_START_SECTION_\n1800\n_START_PARAGRAPH_\nNapoleon je osebno prevzel poveljstvo nad vojsko v Italiji in na koncu dosegel zmago nad avstrijsko vojsko, ki ji je poveljeval general Michael Melas, v bitki pri Marengu. S tem je prisilil Avstrijce k umiku v Alpe._NEWLINE_V Nem\xc4\x8diji je general Moreau porazil nadvojvodo Karla v bitki pri Hohenlindenu in ga prisili v premirje._NEWLINE_Februarja 1801 so Avstrijci podpisali mirovni sporazum v Lun\xc3\xa9villu, s katerim so sprejeli francosko kontrolo nad Renom, francoskimi sestrskimi republikami v severni Italiji ter Batavsko republiko. S poznej\xc5\xa1im mirovnim sporazumom med Francijo in Britanijo v Amiensu se je za\xc4\x8delo najdalj\xc5\xa1e premirje v vojni med Francijo in Britanijo v Napoleonski dobi.'